Tande slo tilbake med monsterhopp
Han revansjerte seg dermed voldsomt etter en skuffende 1. omgang, da han landet på 138,5 meter i den andre.22-åringen jublet voldsomt nede på sletta da han så lengden på sitt eget hopp. Tande tok dermed ledelsen i rennet og så at flere konkurrenter måtte gi tapt for poengsummen hans.30. desember: Oberstdorf 1. januar: Garmisch-Partenkirchen 4. januar: Innsbruck 6. januar: Bischofshofen Til slutt var bare tre mann bedre. Stefan Kraft vant foran Kamil Stoch og Michael Hayböck. Dermed havnet nordmannen til slutt på en fjerdeplass. – Jeg treffer som jeg gjorde i kvaliken i går. Jeg skulle selvfølgelig hadde to sånne hopp, sier Tande til NRK. – Jeg tenkte ikke så mye. Det var jævlig godt. Det var deilig å få til et skihopp når det virkelig gjelder, sier mannen som er utpekt til en av hoppuke-favorittene. Etter åpningsrennet i Oberstdorf er Tande nå 12,6 poeng bak ledende Stefan Kraft fra Østerrike. Tande ser lyst på fortsettelsen. – Jeg må jobbe med hoppingen og få til to gode skihopp. Så får vi se hvordan det blir etter hvert, sier han. Les også: Scheie tror hoppuke-suksess henger i en tynn tråd alleredeI tillegg til Tande kvalifiserte også tre andre nordmenn seg til finalen i Oberstdorf. Anders Fannemel og Halvor Egner Granerud hoppet henholdsvis 120,5- og 122 meter i finaleomgangen. Det holdt ikke til noe mer enn en 28. og 30. plass til slutt. Andreas Stjernen fikk imidlertid en solid opptur. Etter å ha åpnet svakt klinte Stjernen til med 133 meter i 2. omgang. Det gjorde at han hoppet seg opp mange plasser og endte som nummer 19. PS: Tom Hilde og Robert Johansson røk ut før moroa begynte. Resultatliste hoppuka, 1. renn Oberstdorf: 1. Stefan Kraft, Østerrike: 308 poeng 2. Kamil Stoch, Polen: 305,2 poeng 3. Michael Hayböck, Østerrike: 296,2 poeng 4. Daniel André Tande, Norge: 295,4 poeng 5. Manuel Fettner, Østerrike: 294,9 poeng Øvrige nordmenn: 19. Andreas Stjernen, Norge: 266,0 poeng 28. Halvor Egner Granerud, Norge: 247,8 poeng 30. Anders Fannemel, Norge: 246,7 poeng VG kommer med mer fra Oberstdorf.
Daniel-André Tande (22) reddet Norges ære da han klinte til med et kjempehopp i finaleomgangen i Oberstdorf. Det holdt til slutt til en fjerdeplass.